CELEX: 32006D0340
Language: mt
Date: 2006-05-08 00:00:00
Title: Deċiżjoni tal-Kummissjoni tat- 8 ta' Mejju 2006 li temenda d-Deċiżjoni tal-Parlament Ewropew u tal-Kunsill 2001/171/KE bil-għan li ttawwal il-validità tal-kundizzjonijiet għal deroga għall-imballaġġ tal-ħġieġ fir-rigward tal-livelli ta' konċentrazzjoni ta' metall tqil stabbiliti fid-Direttiva 94/62/KE (innotifikata taħt id-dokument numru C(2006) 1823) Test b'rilevanza għaż-ŻEE

362               MT             Il-Ġurnal Uffiċjali ta’ l-Unjoni Ewropea                     17.12.2008

32006D0340

12.5.2006                     IL-ĠURNAL UFFIĊJALI TA’ L-UNJONI EWROPEA                           L 125/43

                               DEĊIŻJONI TAL-KUMMISSJONI

                                        tat-8 ta' Mejju 2006

      li temenda d-Deċiżjoni tal-Parlament Ewropew u tal-Kunsill 2001/171/KE bil-għan li
    ttawwal il-validità tal-kundizzjonijiet għal deroga għall-imballaġġ tal-ħġieġ fir-rigward
           tal-livelli ta' konċentrazzjoni ta' metall tqil stabbiliti fid-Direttiva 94/62/KE

                     (innotifikata taħt id-dokument numru C(2006) 1823)
                                  (Test b'rilevanza għaż-ŻEE)
                                          (2006/340/KE)

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat id-Direttiva tal-Parlament Ewropew u tal-Kunsill 94/62/KE tal-
20 ta’ Diċembru 1994 l-imballaġġ u l-iskart mill-imballaġġ1, u b'mod partikulari l-
Artikolu 11(3) tagħha,

Billi:

(1)        Id-deroga stipulata fid-Deċiżjoni tal-Kummissjoni 2001/171/KE2 għall-imballaġġ tal-
          ħġieġ fir-rigward tal-livelli ta' konċentrazzjoni ta' metall tqil stabbiliti fid-
          Direttiva 94/62/KE tiskadi fit-30 ta' Ġunju 2006.

(2)        Il-konformità mal-limitu ta’ 100 ppm madwar il-Komunità, stabbilit fl-Artikolu 11(1)
          tad-Direttiva 96/62/KE, tista' tintlaħaq biss permezz ta’ tnaqqis tar-rata tar-riċiklaġġ
          tal-ħġieġ; madankollu, mil-lat ambjentali, tali tnaqqis mhux mixtieq.

(3)        Għaldaqstant, il-validità tad-Deċiżjoni 2001/171/KE għandha tittawwal mingħajr ma
          tingħata data oħra ta’ skadenza.

(4)        Il-miżuri pprovvduti f'din id-Deċiżjoni huma skont l-opinjoni tal-Kumitat stabbilit
          skont l-Artikolu 21 tad-Direttiva 94/62/KE,

1
        ĠU L 365, 31.12.1994, p. 10. Id-Direttiva kif emendata l-aħħar bid-Direttiva 2005/20/KE (ĠU L 70,
16.3.2005, p. 17).
2
        ĠU L 62, 2.3.2001, p. 20.
 ---pagebreak--- 17.12.2008      MT             Il-Ġurnal Uffiċjali ta’ l-Unjoni Ewropea   363

ADOTTAT DIN ID-DEĊIŻJONI:

                                            Artikolu 1

L-Artikolu 6 tad-Direttiva 2001/171/KE għandu jitħassar.

                                            Artikolu 2

Din id-Deċiżjoni hija indirizzata lill-Istati Membri.

Magħmul fi Brussel, it-8 ta' Mejju 2006.
Għall-Kummissjoni

Stavros DIMAS

Membru tal-Kummissjoni